కోల్‌కతా: పశ్చిమ్‌ బెంగాల్‌లో భాజపా నుంచి తిరిగి తృణమూల్‌ కాంగ్రెస్‌లో చేరాలని భావిస్తున్న నేతలకు నిరీక్షణ తప్పేలా లేదు. వారిని తిరిగి పార్టీలోకి చేర్చుకోవడంపై టీఎంసీ అధినేత్రి, ఆ రాష్ట్ర సీఎం మమతా బెనర్జీ ఇప్పట్లో ఎలాంటి నిర్ణయం తీసుకునే అవకాశం లేదని పార్టీ వర్గాలు చెబుతున్నాయి. రాష్ట్ర అసెంబ్లీ ఎన్నికలకు ముందు పలువురు టీఎంసీ నేతలు పార్టీని వీడి భాజపాలో చేరిన విషయం తెలిసిందే. అయితే, ఎన్నికల ఫలితాల్లో అధికార పార్టీనే ఘన విజయం సాధించింది. దీంతో ప్రతిపక్ష భాజపాలో ఉండలేక తిరిగి సొంతగూటికి రావాలని కొందరు నేతలు ఆతృతగా ఉన్నారు. టీఎంసీలో చేర్చుకోవాలంటూ దీదీకి లేఖలు కూడా రాశారు.
ఈ విషయంపై మమతా బెనర్జీ మేనల్లుడు, టీఎంసీ జనరల్‌ సెక్రటరీ అభిషేక్‌ బెనర్జీ స్పందిస్తూ పార్టీని వీడి వెళ్లిన వారిని తిరిగి చేర్చుకునే అంశంపై పార్టీ అధినేత్రి మమతా బెనర్జీనే నిర్ణయం తీసుకుంటుందని స్పష్టం చేశారు. మరోవైపు వారిని పార్టీలో చేర్చుకోవడంపై దీదీకి తొందరేమీ లేదని పార్టీ వర్గాలు వెల్లడించాయి. ''టీఎంసీ క్లిష్ట పరిస్థితుల్లో ఉన్నప్పుడు వారు పార్టీ మారి నష్టం చేకూర్చారు. అలాగే కొంత మంది సీనియర్‌ నాయకుల్ని బ్లాక్‌మెయిల్‌ చేసి ఇబ్బంది పెట్టారు. అయినా, మా పార్టీ ఎన్నికల్లో గెలుపొంది అధికారం దక్కించుకుంది. ఇప్పుడు వారిని తిరిగి పార్టీలోకి ఆహ్వానిస్తే టీఎంసీ ఇమేజ్‌ దెబ్బతింటుంది''అని పార్టీ నేతలు అభిప్రాయపడుతున్నారు. కాగా, ఈ అంశంపై టీఎంసీ చీఫ్‌ మమతా బెనర్జీ వేచి చూసే ధోరణితో ఉన్నట్లు తెలుస్తోంది. దీంతో ఆమె నిర్ణయం తీసుకునే వరకు భాజపాలో చేరిన నాయకులకు ఎదురుచూపులు తప్పవు.
kolnata: paschim bengalle bhajapa nunchi tirigi trunamoolke congresselo cheralani bhaavistunna nethalaku nireekshana tappela ledu. vaarini tirigi paartiiloki cherchukovadampai tmc adhinetri, aa rashtra cm mamata benerji ippatlo elanti nirnayam teesukune avakaasam ledani party vargaalu chebutunnaayi. rashtra assembley ennikalaku mundu paluvuru tmc nethalu paartiini veedi bhajapalo cherina vishayam telisinde. ayithe, ennikala phalitaallo adhikara paartiine ghana vijayam saadhinchindi. deentho pratipaksha bhajapalo undaleka tirigi sontaguutiki ravalani kondaru nethalu aatrutagaa unnaaru. tmclo cherchukovalantu deedeeki lekhalu kuudaa raasaaru.
ee vishayampai mamata benerji menalludu, tmc janaralni secretery abhisheke benerji spandistuu paartiini veedi vellina vaarini tirigi cherchukune amsampai party adhinetri mamata benerjeene nirnayam teesukuntundani spashtam chesaru. marovaipu vaarini paartiiloo cherchukovadampai deedeeki tondaremi ledani party vargaalu velladinchaayi. ''tmc clishta paristhitullo unnappudu vaaru party maari nashtam chekuurchaaru. alaage kontha mandi seeniery naayakulni blackmailsi chesi ibbandi pettaaru. aina, maa party ennikallo gelupondi adhikaaram dakkinchukundi. ippudu vaarini tirigi paartiiloki aahvaaniste tmc imizn debbatintundi''ani party nethalu abhipraayapadutunnaaru. kaga, ee amsampai tmc cheef mamata benerji vechi chuse dhoranitho unnatlu telustondi. deentho aame nirnayam teesukune varaku bhajapalo cherina naayakulaku eduruchuupulu tappavu.